CELEX: 32013R0274
Language: da
Date: 2013-03-19 00:00:00
Title: Kommissionens gennemførelsesforordning (EU) nr. 274/2013 af 19. marts 2013 om tarifering af varer i den kombinerede nomenklatur

23.3.2013   
            
            
               DA
            
            
               Den Europæiske Unions Tidende
            
            
               L 84/5
            
         KOMMISSIONENS GENNEMFØRELSESFORORDNING (EU) Nr. 274/2013
   af 19. marts 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. marts 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et farve-LCD (liquid crystal display)-skærmmodul med diagonalt skærmmål på 16,5 cm (6,5 tommer), monteringsanordninger på siden, et aluminiumskølelegeme på bagsiden og en størrelse på ca. 16 × 10 × 2 cm.
                  Modulet indeholder en LVDS-modtager (low-voltage differential signalling), en LED-baggrundsbelysning med indbygget lysstyrkekontrol, et LED-styrekredsløb, trykte kredsløb indeholdende kontrolkredsløb, der er dedikerede til pixel-adressering, og en 10-bens LVDS-grænseflade.
                  Skærmen har følgende kendetegn:
                  
                              —
                           
                           
                              en opløsning på 400 × 240 pixel
                           
                        
                              —
                           
                           
                              et billedformat på 16:9
                           
                        
                              —
                           
                           
                              punktpitch på 0,1195(*3) × 0,3305 mm.
                           
                        Modulet har ikke enheder til videobehandling som for eksempel en videokonverter, en scaler eller en tuner.
                  Modulet er beregnet til indbygning i instrumentbrættet i et motorkøretøj til visning af videosignaler.
               
               
                  8529 90 92
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 b) til afsnit XVI, bestemmelse 2 f) til afsnit XVII og teksten til KN-kode 8529, 8529 90 og 8529 90 92.
                  Da modulet ikke har nogen videobehandlingskomponenter, er tarifering som en ikke komplet monitor under pos. 8528 udelukket.
                  Modulet kan ikke tariferes under pos. 8531, da det på grund af sine karakteristika ikke kan betragtes som et elektrisk visuelt signalapparat henhørende under pos. 8531 eller som en del af et sådant apparat (jf. forklarende bemærkninger til HS, pos. 8531).
                  Modulet består alene af en baggrundsbelysningsenhed, LED-styrekredsløb og trykte kredsløb indeholdende kontrolkredsløb til pixel-adressering. Tarifering under pos. 9013 er derfor udelukket (se også Forklarende Bemærkninger til HS pos. 9013 (1)).
                  Da modulet er beregnet til at vise videosignaler, skal det tariferes som dele under position 8529 (se også de forklarende bemærkninger til pos. 8529 90 92). Det tariferes derfor under KN-kode 8529 90 92 som en del, der udelukkende eller hovedsagelig anvendes til apparater henhørende under pos. 8528.